கேள்வி: தக்கலை பீர் முகம்மது அப்பா பற்றி தகவல் சொல்.
பதில்: தக்கலை பீர் முகம்மது அப்பா காலத்தால் மூத்த தமிழக சூபிக் கவிஞர் ஆவார். அப்பா என மரியாதையுடன் அழைக்கப்பட்டார். சிறந்த இறைநேசச் செல்வர். திருக்குர்ஆன் உன்னத புகழ் அனைத்தையும் தம் மெய்ஞானக் கவிதைகளின் வாயிலாக மக்களுக்குத் தந்தவர். இவருடைய பாடல்கள் யாரும் எளிதில் விளங்கிக் கொள்ளும் வண்ணம் எளிமையானவை. பீர் என்பது இசுலாம்ய சூபித்துவத்தில் ஆன்மிகக் குரு. முகமது என்பது நபிப் பெருமகனாரின் திருப்பெயர். சூபி கவிஞரான பீரப்பாவின் நினைவு நாள் விழா இஸ்லாமிய மாதம் ரஜப் 14ம் நாள் வருகின்றது. இந்த விழாவிற்கு கன்னியாகுமரி மாவட்டத்தில் உள்ளுர் விடுமுறை அளிக்கப்பட்டு வருகிறது.குமரி தகவல் பெட்டகம், தினகரன், நாகர்கோவில் பதிப்பு, 2017. பக்கம் 51
கேள்வி: தக்கலை பீர் முகம்மது அப்பா - சூழல் பற்றி நீங்கள் என்ன அறிந்துள்ளீர்கள்?
பதில்: தென்காசியில் சைவம் சமயம் எழுச்சி பெற்று நின்றது. சைவ வெள்ளாளர்களும்/ பாளையப்பட்டு மறவர்களும்/, பட்டு நூல் நெசவுத் தொழில்களும் கலந்த வாழ்ந்த நகரில் இசுலாமியர்களும் இருந்தனர். அங்கு ''விசுவநாத சாமி கோவில்'' என்ற பிரமாண்ட கோவில் ஒன்று இருந்தது. அந்த கோயிலின் தர்மகர்த்தவான திரு. பெஸ்கட் ராம சாஸ்திரி, பீர்முகம்மதின் அப்பா சிறுமலுக்கருக்கு நெருங்கிய நண்பராக இருந்தார். எனவே, இருவீட்டுப் பிள்ளைகளும் நெருங்கி பழகுவர். விளையாடுவர். இருப்பினும்,ளமை காலத்தில் பீர்முகம்மது உலக நடப்புகள் எவற்றின் மீதும் ஆர்வம் காட்டாத மனம் படைத்தவராக இருந்தார். அதுவே அச்சூழலுக்கு அவருக்கு பொருத்தமாகவே இருந்தது.
கேள்வி: தக்கலை பீர் முகம்மது அப்பா - வாழிட மாற்ற நிகழ்வு பற்றி நீங்கள் என்ன அறிந்துள்ளீர்கள்?
பதில்: அக்காலத்தில், அக்கோவில் குளம் சைவர்கள் மட்டுமே குளிக்க அனுமதிப்பர். அச்சூழலில் பீர் முகம்மது என்ற இசுலாமியச்சிறுவன் குளித்ததால், பீர் முகம்மதுவின் அப்பாவுக்கும், கோவில் தர்மகத்தாவுக்கும் மனப்பிரச்சனையை ஏற்படுத்தி விட்டது. அன்றைய நாட்களில் தக்கலையானது நெசவாளர்களை அதிகம் கொண்ட இடமாக செயல்பட்டது. எனவே, தக்கலைக்கு தமது வாழிடத்தை மாற்றி, அங்கு முஹைதீன் பிள்ளை என்பவருடைய வீட்டில் தங்கினர். அங்கு அவரது குடும்பத்தார், நெசவுத் தொழில் மேற்கொண்டனர். அன்று தக்கலை, திருவாங்கூர் மன்னரின் ஆளுகைக்கு உட்பட்டிருந்தது. திருவாங்கூரின் தலைநகராக அதன் அடுத்த ஊரான பத்மநாபபுரம் விளங்கியது. தன் வாழ்நாளில் பெரும் பகுதியைக் கேரள மாநிலத்தின் கொச்சிப் பகுதியைச் சார்ந்த மலைப் பகுதிகளில்தான் வாழ்ந்தார். இதன்பின் யானை மலைக் காட்டுப் பகுதிகளில் தவம் இருந்தார். அப்போதுதான் சூபிக் கருத்துப் பெட்டகமாம் பல நூல்களை எழுதியதாகத் தெரிகிறது.
கேள்வி: தக்கலை பீர் முகம்மது அப்பா - இவரின் நூல்கள் குறித்து விரிவாக சொல்லுங்கள்.
பதில்: * திருமெய்ஞானச் சர நூல் * ஞான மலை வளம், * ஞான ரத்தினக் குறவஞ்சி, * ஞான மணி மாலை *ஞானப் புகழ்ச்சி *ஞானப்பால் *ஞானப்பூட்டு *ஞானக்குறம் *ஞான ஆனந்தகளிப்பு *ஞான நடனம் * ஞான மூச்சுடர் பதிகங்கள் * ஞான விகட சமர்த்து * ஞானத் திறவு கோல் * ஞான தித்தி *அவரின் படைப்புக்களை வைத்து அவர் கிபி 17ம் நூற்றாண்டுச் சேர்ந்தவர் எனவும் கருதுகின்றனர்.
கேள்வி: தக்கலை பீர் முகம்மது அப்பா - சில நூற்கீற்றுகள் என்பது என்ன?
பதில்: *தக்கலையில் வாழ்ந்த நாட்களில் தன் புகழ்பெற்ற நூலான ''ஞானப் புகழ்ச்சி''யை இயற்றினார். :"தென்காசி நாடு சிறுமலுக்க ரென்னுமவர் :தன்பால னிக்கதையைச் சாற்றினான்" (ஞானப் புகழ்ச்சி) :"சிறுமலுக்க ரீன்ற தவச் சிறப்புடைய பீர்முகம்மது" (ஞானக் குறம்)
கேள்வி: தக்கலை பீர் முகம்மது அப்பா - இவரின் சிறப்பு பற்றி விளக்கவும்.
பதில்: *பீர்முகம்மது தக்கலையில் நெசவுத் தொழில் செய்து கொண்டே, பல்வேறு விதமான இலக்கியம் செயற்பாட்டுக்குள்ளும் இறங்கினார். *தென்காசியில் இருந்ததால், அவரிடம் சைவ சமய தாக்கம் இருந்தது. அவருடைய பாடல்கள் பலவற்றில் சைவ சமய கூறுகள் உள்ளன. *இவர் நிகழ்த்தியதாக சொல்லப்படும் பல்வேறு அற்புதங்கள் செவிவழி கதைகளாக இப்பகுதியில் வலம் வருகின்றன. *சித்தர்களின் தியான கலை/ மூச்சுகலை போன்றவற்றை பயின்றார். *தமிழ் சித்தர்களின் மூச்சுக் கலையை அடிப்படையாகக் கொண்ட பல்வேறு வித புலன்கள் தொகுதி செயல்பாடுகள் இவரிடத்திலும் இருந்ததாகக் கருதப்படுகிறது.
கேள்வி: தக்கலை பீர் முகம்மது அப்பா - இறப்பு பற்றி விளக்கவும்.
பதில்: அப்பா அவர்கள் நீண்ட காலம் தங்கியிருந்த கேரளத்தின் ஒரு இடத்திற்கு இன்னமும் பீர்மேடு (இடுக்கி மாவட்டம்) எனும் பெயர் நிலவுகிறது. இறுதியில் கன்னியாகுமரி மாவட்டம் தக்கலைப் பகுதிக்கு வந்து சிலகாலம் இருந்து ஞானம் உபதேசித்தார்; பின்னர் இறுதி நாளும் தக்கலையிலேயே முடிந்தது. இவருடைய தர்கா, பீர் முகம்மது ஒலியுல்லா தர்கா தக்கலையில் இருக்கிறது.